b"\n_START_ARTICLE_\nMalaltia terminal\n_START_PARAGRAPH_\nEl terme malaltia terminal es fa servir per designar l'estadi d'una malaltia en qu\xc3\xa8 ja no hi ha cap possibilitat de restablir la salut de l'individu, conduint a la fallida dels \xc3\xb2rgans i eventualment la mort. En general est\xc3\xa0 relacionat amb les malalties cr\xc3\xb2niques, per\xc3\xb2 tamb\xc3\xa9 pot produir-se en trastorns aguts i subaguts. L'individu que es troba en aquest estat rep el nom de pacient terminal, i se li fan cures que en milloren la qualitat de vida, com ara alleujar-li el dolor i tractar-li la depressi\xc3\xb3, anomenades tractaments pal\xc2\xb7liatius, per\xc3\xb2 no s\xc3\xb3n curatius. Un pacient terminal cient\xc3\xadficament no t\xc3\xa9 possibilitats de sobreviure, i es troba esperant la mort. El patiment i la impot\xc3\xa8ncia experimentats pels pacients i els familiars els fa vulnerables als xarlatans."